9.  การจัดการ

(1) โครงสร้างการจัดการ

โครงสร้างกรรมการบริษัท ประกอบด้วย คณะกรรมการทั้งหมด 3 ชุด ประกอบด้วย

1.  คณะกรรมการบริษัท มีจำนวนทั้งหมด 23 คน ดังต่อไปนี้

 รายชื่อ ตำแหน่ง

-   นายอานันท์ ปันยารชุน ประธานกรรมการบริษัท

- นายอำนวย วีรวรรณ ประธานคณะกรรมการที่ปรึกษา

-   นายดำหริ ดารกานนท์ รองประธานกรรมการบริษัท

-   นายพนัส สิมะเสถียร ประธานกรรมการบริหาร

-   นายไวทยะ วีระไวทยะ กรรมการ

-   นายคิซาโอะ ซูซูกิ กรรมการ

-   นางจงรักษ์ ดารกานนท์ กรรมการ

-   นายวิโรจน์ ภู่ตระกูล กรรมการอิสระ

-   นายสุเมธ ดารกานนท์ กรรมการ

-   นายกมล คูสุวรรณ รองประธานกรรมการบริหาร

-   นายจักก์ชัย พานิชพัฒน์ กรรมการ

-   นายสมภพ อมาตยกุล กรรมการอิสระ

-   นางอารยา อรุณานนท์ชัย กรรมการ

-   นางสาวศรีวารินทร์ จิระพรรคคณา กรรมการผู้อำนวยการ

  - นางสาวภคินี พฤฒิธำรง กรรมการ

  - นางศุภางค์ ตั้งสุจริตพันธ์ กรรมการผู้ช่วยผู้อำนวยการ

  - นายทรงศักดิ์ ธรรมภิมุขวัฒนา กรรมการผู้ช่วยผู้อำนวยการ

-   นางสาวดาลัดย์ ทรัพย์ทวีชัยกุล กรรมการผู้ช่วยผู้อำนวยการ

-   นายชุตินธร ดารกานนท์ กรรมการผู้ช่วยผู้อำนวยการ

-   นายอักษรประสิทธิ์ ดารกานนท์ กรรมการผู้ช่วยผู้อำนวยการ

-   นายบวรรัตน์ ดารกานนท์ กรรมการผู้ช่วยผู้อำนวยการ

-   นายวัชรพงษ์ ดารกานนท์ กรรมการผู้ช่วยผู้อำนวยการ

-   นายนันทิยะ ดารกานนท์ กรรมการ

คณะกรรมการบริษัท มีอำนาจและหน้าที่ตามข้อบังคับบริษัท ดังนี้

1. แต่งตั้งและถอดถอนพนักงานของบริษัท อำนาจเช่นว่านี้
คณะกรรมการจะมอบหมายให้กรรมการคนใดคนหนึ่ง หรือหลายคนของบริษัทกระทำแทนก็ได้

2. กำหนดจ่ายเงินบำเหน็จรางวัลแก่พนักงาน
หรือลูกจ้างของบริษัทหรือบุคคลใดที่ทำกิจการให้กับบริษัท
โดยจะเป็นผู้ทำการประจำหรือไม่ประจำก็ได้

3. กำหนดเงินปันผลระหว่างกาลให้แก่ผู้ถือหุ้น

4. ปฏิบัติการให้เป็นไปตามกฎหมาย วัตถุประสงค์ ข้อบังคับ และมติของที่ประชุมผู้ถือหุ้น

นอกจากนี้ คณะกรรมการบริษัทฯ มีหน้าที่กำหนดวัตถุประสงค์และนโยบายการดำเนินธุรกิจของบริษัทฯ
และติดตามผลงานให้เป็นไปตามวัตถุประสงค์

ในการปฏิบัติงานตามอำนาจหน้าที่ คณะกรรมการอาจมอบหมายให้กรรมการคนใดคนหนึ่ง
หรือหลายคน หรือบุคคลอื่นไปปฏิบัติอย่างใดอย่างหนึ่งแทนคณะกรรมการก็ได้

ให้คณะกรรมการแต่งตั้งกรรมการคนหนึ่งเป็นกรรมการผู้อำนวยการโดยให้มีอำนาจหน้าที่
ตามที่คณะกรรมการเห็นสมควร

คณะกรรมการของบริษัทให้มีจำนวนไม่น้อยกว่า 5 คน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และกรรมการไม่น้อยกว่า 3 ใน 4 ของจำนวนกรรมการทั้งหมดต้องเป็นบุคคลผู้มีสัญชาติไทย

การเลือกตั้งกรรมการของบริษัทให้กระทำโดยที่ประชุมผู้ถือหุ้น ทั้งนี้ตามหลักเกณฑ์และวิธีการ ตามข้อ
9 (2)

2.  คณะกรรมการบริหาร

รายชื่อ ตำแหน่ง

-   นายพนัส สิมะเสถียร ประธานกรรมการบริหาร

-   นายกมล คูสุวรรณ รองประธานกรรมการบริหาร

-   นางสาวศรีวารินทร์ จิระพรรคคณา กรรมการผู้อำนวยการ

- นายไวทยะ วีระไวทยะ ประธานสายธุรกิจสิ่งทอ

- นางศุภางค์ ตั้งสุจริตพันธ์ กรรมการผู้ช่วยผู้อำนวยการ

-   นายทรงศักดิ์ ธรรมภิมุขวัฒนา กรรมการผู้ช่วยผู้อำนวยการ

-   นางสาวดาลัดย์ ทรัพย์ทวีชัยกุล กรรมการผู้ช่วยผู้อำนวยการ

-   นายชุตินธร ดารกานนท์ กรรมการผู้ช่วยผู้อำนวยการ

-   นายอักษรประสิทธิ์ ดารกานนท์ กรรมการผู้ช่วยผู้อำนวยการ

-   นายบวรรัตน์ ดารกานนท์ กรรมการผู้ช่วยผู้อำนวยการ

-   นายวัชรพงษ์ ดารกานนท์ กรรมการผู้ช่วยผู้อำนวยการ

-   นายนันทิยะ ดารกานนท์ กรรมการบริหาร

อำนาจหน้าที่หลักของคณะกรรมการบริหาร

1.  กำหนดแผนงานเพื่อปฏิบัติภารกิจที่ได้รับมอบหมายจากคณะกรรมการบริษัทให้บรรลุวัตถุประสงค์

2.  กำกับ ติดตาม และดูแลนโยบาย และแผนงานต่างๆ
    ที่คณะกรรมการบริษัทมอบหมายให้กรรมการผู้อำนวยการ
    หรือที่คณะกรรมการบริหารมอบหมายให้ประธานสายธุรกิจนำไปปฎิบัติให้เป็นไปตามวัตถุประสงค์

3.  พิจารณากลั่นกรอง
    อนุมัติกิจการสำคัญเร่งด่วนภายในขอบเขตอำนาจหน้าที่และวงเงินที่คณะกรรมการบริษัทกำหนดไว้ที่กรรมการบริหาร
    กรรมการผู้อำนวยการ หรือประธานสายธุรกิจ เสนอให้พิจารณา
    และนำเสนอคณะกรรมการบริษัทเพื่อรับรองเมื่อมีการประชุมคณะกรรมการบริษัทในคราวต่อไป

4.  ศึกษาความเหมาะสม ของโครงการลงทุน
    และเสนอแผนการลงทุนและแผนงานของบริษัททั้งในระยะสั้นและระยะยาวแก่คณะกรรมการบริษัท
    และคณะกรรมการบริษัทในกลุ่มสหยูเนี่ยน แล้วแต่กรณี

5.  แสวงหาโอกาสทำธุรกิจใหม่ๆ เสนอให้คณะกรรมการบริษัทพิจารณาอนุมัติ

6.  สนับสนุน ช่วยเหลือ ตลอดจนให้ความคิดเห็น
    และคำแนะนำเกี่ยวกับการบริหารงานของกรรมการผู้อำนวยการ ประธานสายธุรกิจต่างๆ
    และกรรมการผู้จัดการบริษัทในกลุ่มสหยูเนี่ยน ตลอดจนช่วยเหลือในการแก้ไขปัญหาต่างๆ
    ในการดำเนินธุรกิจ

7.  ปฏิบัติงานเฉพาะกิจ หรือทำหน้าที่อื่นๆ ที่คณะกรรมการบริษัทมอบหมาย

8.  พิจารณา กลั่นกรอง อนุมัติแผนงาน หรือเรื่องต่างๆ ที่เสนอโดยกรรมการผู้อำนวยการ
    ประธานสายธุรกิจ หรือกรรมการบริหาร เพื่อนำเสนอให้คณะกรรมการบริษัทพิจารณาอนุมัติ

3. คณะกรรมการตรวจสอบ ( audit committee )

คณะกรรมการตรวจสอบของบริษัท มีคุณสมบัติครบถ้วนตามเกณฑ์ ของตลาดหลักทรัพย์แห่งประเทศไทย
และได้ผ่านมติคณะกรรมการบริษัทฯ เมื่อวันที่ 22 ตุลาคม 2542 เรียบร้อยแล้ว
รายนามคณะกรรมการตรวจสอบ มีดังนี้

1. นายวิโรจน์ ภู่ตระกูล ประธานกรรมการตรวจสอบ

2. นางอารยา อรุณานนท์ชัย กรรมการตรวจสอบ

3. นางสาวภคินี พฤฒิธำรง กรรมการตรวจสอบ

 คณะกรรมการตรวจสอบของบริษัท มีขอบเขต หน้าที่ และความรับผิดชอบคือ

1.  สอบทานให้บริษัทมีระบบการควบคุมภายในที่เหมาะสม และมีประสิทธิภาพ

2.  พิจารณาคัดเลือก ทบทวน และเสนอแต่งตั้งผู้สอบบัญชีภายนอก
    ประสานงานกับผู้สอบบัญชีภายนอก เกี่ยวกับรายงานทางการเงินที่เกี่ยวข้อง
    และสอบทานรายงานทางการเงินของบริษัทให้ถูกต้องครบถ้วน และเชื่อถือได้

3.  สอบทานให้บริษัทปฏิบัติตามข้อกำหนดของทางการและกฎหมายที่เกี่ยวข้อง
    และดูแลไม่ให้เกิดความขัดแย้งทางผลประโยชน์

4.  จัดทำสรุปรายงานการกำกับงานของคณะกรรมการตรวจสอบ ซึ่งรายงานดังกล่าว
    ต้องลงนามโดยประธานคณะกรรมการตรวจสอบ และเปิดเผยไว้ในรายงานประจำปีของบริษัท
    เพื่อส่งให้ผู้เกี่ยวข้อง

5.  ให้ฝ่ายจัดการมีการแก้ไขข้อบกพร่องที่ตรวจพบ ตลอดจนเร่งรัดให้แก้ไขข้อบกพร่อง

6.  ติดตามและประเมินผลการปฏิบัติงานที่คณะกรรมการตรวจสอบเห็นว่าสำคัญ

7.  ภารกิจอื่นๆ ตามที่คณะกรรมการบริษัทมอบหมาย

4. คณะกรรมการที่ปรึกษา

ประกอบด้วยกรรมการที่ปรึกษาจำนวน 11 คน มีหน้าที่ให้คำปรึกษาโดยทั่วไปแก่คณะกรรมการฯ
โดยเป็นกรรมการผู้ทรงคุณวุฒิ มีความรอบรู้ และชำนาญการในด้านต่างๆ ดังรายชื่อต่อไปนี้

1. นายอำนวย วีรวรรณ ประธานคณะกรรมการที่ปรึกษา

2. นายดำหริ ดารกานนท์ รองประธานคณะกรรมการที่ปรึกษา

1.  3. นายพนัส สิมะเสถียร

4. นายอมร จันทรสมบูรณ์

2.  5. นายไวทยะ วีระไวทยะ

3.  6. นายคิซาโอะ ซูซูกิ

4.  7. นางจงรักษ์ ดารกานนท์

5.  8. นายวิโรจน์ ภู่ตระกูล

6.  9. นายสุเมธ ดารกานนท์

7.  10. นายสมภพ อมาตยกุล

 11. นายจักก์ชัย พานิชพัฒน์

รายชื่อของเลขานุการบริษัท คือ นางศิรินันท์ ศันสนาคม

บริษัทฯ ได้แนบข้อมูล เกี่ยวกับวุฒิการศึกษา ประวัติและประสบการณ์ ของกรรมการบริษัทมาด้วย
ปรากฏตามเอกสารแนบ หมายเลข 8 ส่วนรายชื่อของกรรมการบริษัทย่อย
ปรากฏตามเอกสารแนบหมายเลข 9

(2) การสรรหากรรมการและผู้บริหาร

การเลือกตั้งกรรมการของบริษัท ไม่ได้ผ่านการกลั่นกรองจากคณะกรรมการสรรหา เนื่องจากบริษัทฯ
ไม่มีคณะกรรมการสรรหา (Nominating Company) แต่ประธานกรรมการ รองประธานกรรมการ
ประธานคณะกรรมการที่ปรึกษา และประธานกรรมการบริหาร
จะพิจารณาจากผู้ทรงคุณวุฒิหรือผู้มีความรู้ ความสามารถ
และมีประสบการณ์ในการบริหารธุรกิจเสนอต่อคณะกรรมการบริษัท
เพื่อนำเสนอผู้ถือหุ้นในการประชุมสามัญประจำปี ซึ่งดำเนินการตามข้อบังคับของบริษัท ดังนี้

1.  ผู้ถือหุ้นคนหนึ่ง มีคะแนนเสียงเท่ากับหนึ่งหุ้นต่อหนึ่งเสียง

2.  ในการเลือกตั้งกรรมการ
    อาจใช้วิธีออกเสียงลงคะแนนเลือกกรรมการเป็นรายบุคคลคราวละคน
    หรือคราวละหลายคนรวมกันเป็นคณะครั้งเดียวเต็มตามจำนวนคณะกรรมการทั้งหมดที่จะต้องเลือกตั้งในคราวนั้นก็ได้
    ทั้งนี้ ตามแต่ที่ประชุมผู้ถือหุ้นจะเห็นสมควร แต่ในการลงมติแต่ละครั้ง
    ผู้ถือหุ้นต้องออกเสียงด้วยคะแนนที่มีตาม 2.1 ทั้งหมด จะแบ่งคะแนนเสียงแก่คนใด
    หรือคณะใดมากน้อยเพียงใดไม่ได้

3.  การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากัน
    ให้ประธานที่ประชุมเป็นผู้ออกเสียงชี้ขาด

  ในส่วนของสิทธิผู้ถือหุ้นรายย่อย เป็นไปตามข้อบังคับของบริษัท ซึ่งมิได้ระบุไว้เป็นกรณีพิเศษ

ในการประชุมผู้ถือหุ้นสามัญประจำปีทุกครั้ง ให้กรรมการจำนวน 1 ใน 3
ของจำนวนกรรมการที่จะพึงมีออกจากตำแหน่ง ถ้าจำนวนกรรมการที่จะแบ่งออกให้ตรงเป็น 3
ส่วนไม่ได้ ก็ให้ออกในจำนวนใกล้ที่สุดกับส่วน 1 ใน 3

กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทให้ใช้วิธีจับสลากกัน
และปีต่อๆไป ให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง

กรรมการซึ่งพ้นจากตำแหน่ง จะเลือกเข้ามารับตำแหน่งอีกก็ได้

นอกจากการพ้นจากตำแหน่งตามวาระแล้ว กรรมการพ้นจากตำแหน่งเมื่อ

1.  ตาย

2.  ลาออก

3.  ขาดคุณสมบัติ

4.  ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่า 3 ใน 4
    ของจำนวนผู้ถือหุ้นที่เข้าประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่เข้าประชุมและมีสิทธิออกเสียง

5.  ศาลมีคำสั่งให้ออก

คณะกรรมการอาจแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหาร
โดยมีอำนาจหน้าที่ควบคุมดูแลกิจการของบริษัทฯ ตามที่คณะกรรมการมอบหมายก็ได้
และในจำนวนนี้ให้แต่งตั้งกรรมการคนใดคนหนึ่งเป็นประธานกรรมการบริหาร
และให้กรรมการผู้อำนวยการเป็นกรรมการบริหารโดยตำแหน่ง

(3) ค่าตอบแทนผู้บริหาร

3.1 ค่าตอบแทนที่เป็นตัวเงิน

ค่าตอบแทนรวมของกรรมการบริษัทที่เกิดขึ้น ในรอบปี 2544 ทั้งสิ้น 24 ราย 

เป็นค่าตอบแทนประเภทเบี้ยประชุม และบำเหน็จกรรมการ เท่ากับ 13,335,000.- บาท
สาเหตุของจำนวนกรรมการที่บริษัทจ่ายตอบแทน 24 ราย มากกว่ากรรมการ ณ สิ้นปี 2544
ซึ่งมีจำนวน 23 ราย เนื่องจากมีกรรมการลาออกระหว่างปี 1 ท่าน

ค่าตอบแทนรวมของกรรมการบริหาร และผู้บริหารของบริษัท ในรอบปี 2544 รวมทั้งสิ้น 6 ราย

เป็นค่าตอบแทนประเภทเงินเดือน โบนัส เท่ากับ 10,385,908.82 บาท กรรมการบริหารอื่น
นอกจาก 6 รายนี้ ที่ไม่ได้รับค่าตอบแทนในส่วนนี้จากบริษัท
เนื่องจากมีตำแหน่งรับผิดชอบในฐานะผู้บริหารของบริษัทอื่นในกลุ่ม
และได้รับค่าตอบแทนในรูปของเงินเดือน โบนัส จากบริษัทนั้นๆ อยู่แล้ว ในส่วนของบริษัทฯ
กรรมการบริหารดังกล่าวรับค่าตอบแทนในฐานะเบี้ยประชุมกรรมการเท่านั้น

2.  ค่าตอบแทนอื่น

เงินสมทบกองทุนสำรองเลี้ยงชีพของผู้บริหาร ปี 2544 รวม 189,362.- บาท

(4) การกำกับดูแลกิจการ

ในรอบปีที่ผ่านมา
คณะกรรมการบริษัทมีการปฏิบัติตามข้อพึงปฎิบัติที่ดีสำหรับกรรมการบริษัทจดทะเบียนที่เป็นไปตามแนวทางของตลาดหลักทรัพย์
อาทิเช่น เรื่องกรรมการบริษัท ประกอบด้วย กรรมการบริษัทที่เป็นบุคคลภายนอก และ/หรือ
เป็นผู้บริหารงานประจำ และปฏิบัติงานเต็มเวลาของบริษัท ซึ่งได้รับการสรรหาจากผู้ที่มีคุณวุฒิ
ความสามารถ ประสบการณ์ในสาขาต่างๆ
เพื่อทำหน้าที่เป็นตัวแทนในการดูแลและรักษาผลประโยชน์ของผู้ถือหุ้น
มีอำนาจหน้าที่ตามข้อบังคับของบริษัทฯ รวมทั้งกำหนดวัตถุประสงค์
และแนวนโยบายการดำเนินธุรกิจของบริษัท
ควบคุมดูแลการดำเนินงานของฝ่ายจัดการให้เป็นไปตามวัตถุประสงค์และแนวนโยบายที่กำหนดไว้
โดยปฏิบัติหน้าที่ด้วยความระมัดระวัง ด้วยทักษะและความซื่อสัตย์สุจริต ทั้งนี้ บริษัทฯ
มีประธานกรรมการแยกบทบาทจากกรรมการผู้จัดการโดยชัดเจน

ปัจจุบันบริษัทฯ มีคณะกรรมการตรวจสอบ ซึ่งมีองค์ประกอบ คุณสมบัติ หน้าที่
และความรับผิดชอบตามที่ตลาดหลักทรัพย์แห่งประเทศไทยกำหนด เพื่อทำหน้าที่กำกับดูแลให้บริษัทฯ
มีระบบการควบคุมภายในที่เหมาะสมและมีประสิทธิภาพ
มีรายงานทางการเงินที่ถูกต้องครบถ้วนและเชื่อถือได้ ดูแลให้บริษัทฯ
ปฏิบัติตามข้อกำหนดของทางการและกฎหมายที่เกี่ยวข้อง ตลอดจนให้ฝ่ายจัดการ
แก้ไขข้อบกพร่องที่ตรวจพบโดยมีการติดตาม
และประเมินผลการปฏิบัติงานที่คณะกรรมการตรวจสอบเห็นว่าสำคัญ รวมทั้งภารกิจอื่นๆ
ตามที่คณะกรรมการบริษัทมอบหมาย

คณะกรรมการบริษัทฯ มีการประชุมอย่างสม่ำเสมอ คือเดือนละครั้ง
เพื่อรับทราบผลการดำเนินงานและพิจารณาเรื่องต่างๆ ที่กรรมการบริษัท กรรมการบริหาร
หรือกรรมการผู้อำนวยการเสนอ ตลอดจนพิจารณาตัดสินใจแก้ไขปัญหาต่างๆ
ในการดำเนินงานที่คณะกรรมการข้างต้นเสนอให้พิจารณา วินิจฉัย และสั่งการ บริษัทฯ
มีเลขานุการบริษัท ซึ่งรับผิดชอบต่อคณะกรรมการเกี่ยวกับการปฏิบัติตามวิธีการต่างๆ
ของคณะกรรมการ และข้อพึงปฏิบัติตามหลักเกณฑ์ของการกำกับดูแลกิจการ
โดยมีการจัดส่งหนังสือนัดประชุม วาระการประชุม พร้อมเอกสารประกอบการประชุมที่จำเป็น

เป็นการล่วงหน้า อย่างน้อย 1 สัปดาห์ ทั้งนี้บริษัทฯ
มีการกำหนดค่าตอบแทนกรรมการโดยการอนุมัติในที่ประชุมผู้ถือหุ้น
และเปิดเผยไว้ในรายงานประจำปี

ในส่วนของการประชุมผู้ถือหุ้น บริษัทฯ ได้ดำเนินการตามที่กฎหมายกำหนด มีหนังสือนัดประชุม
วาระการประชุม พร้อมเอกสารรายงานประจำปี สำเนารายงานการประชุมครั้งที่ผ่านมา ให้ผู้ถือหุ้น
ก่อนการประชุมล่วงหน้าอย่างน้อย 1 สัปดาห์ โดยการประชุม จะมีการรายงานข้อมูลทางการเงิน
และข้อมูลทั่วไปต่อผู้ถือหุ้นอย่างชัดเจน ถูกต้อง ครบถ้วน และเชื่อถือได้
ซึ่งคณะกรรมการบริษัทได้จัดการในส่วนของการกำกับดูแลกิจการอย่างเต็มความสามารถ

(5) การดูแลเรื่องการใช้ข้อมูลภายใน

บริษัทมีนโยบายมาโดยตลอดในเรื่องจริยธรรมที่ผู้บริหารและเจ้าหน้าที่ของบริษัทจะต้องพึงปฏิบัติ
โดยยึดหลักนโยบายประจำบริษัท คือ คุณภาพ คุณธรรม คุณประโยชน์
นอกจากนี้มีระเบียบบริษัทที่เกี่ยวข้องกับเรื่องนี้คือ ห้ามใช้อำนาจหน้าที่ของตน
หรืออาศัยอำนาจหน้าที่ของผู้อื่นเพื่อประโยชน์ของตน หรือเพื่อช่วยเหลือผู้อื่นในทางมิชอบ

ในบทของระเบียบวินัยมีกำหนดไว้ในส่วนที่เกี่ยวข้องกับเรื่องนี้เช่น

-   ต้องอุทิศเวลาและให้ความเอาใจใส่แก่งานและประโยชน์ของบริษัท

-   ปฏิบัติหน้าที่โดยเต็มความรู้ ความสามารถ

  - ปฏิบัติงานด้วยความซื่อสัตย์ สุจริต

ในส่วนของมาตรการการลงโทษทางวินัย
ในกรณีที่ปรากฎว่ามีการกระทำผิดระเบียบวินัยข้างต้นที่กล่าวมาแล้วนั้น บริษัทฯ
มีกำหนดโทษไว้เป็นลำดับขั้นตอนตามระเบียบภายในของบริษัทแล้ว

(6) บุคลากร

จำนวนพนักงานบริษัทฯ ณ วันที่ 31 ธันวาคม 2544 มีจำนวน 465 คน แบ่งเป็น 5 เขต คือ
เขตศรีราชา 63 คน เขตบางชัน 109 คน เขตบางปะกง 68 คน เขตลาดพร้าว 145 คน
เขตพระ โขนง 80 คน จำนวนพนักงานบริษัทในกลุ่มทั้งหมดมี 24,581 คน
และบริษัทไม่มีการเปลี่ยนแปลงจำนวนพนักงานอย่างมีนัยสำคัญ
และไม่มีข้อพิพาทด้านแรงงานที่สำคัญในระยะ 3 ปีที่ผ่านมา

ผลตอบแทนรวมของพนักงานประจำปี 2544 ประกอบด้วย ผลตอบแทนประเภทเงินเดือนโบนัส
เงินสมทบกองทุนสำรองลี้ยงชีพ เงินสมทบกองทุนประกันสังคม รวมเป็นจำนวนเงิน 110.993
ล้านบาท

นอกจากนี้บริษัทฯ มีนโยบายในการพัฒนาพนักงานให้มีความรู้ ทักษะ
ความสามารถเพิ่มขึ้นโดยมีการจัดฝึกอบรมให้พนักงานในเรื่องที่เกี่ยวข้อง
โดยอาจเป็นการฝึกอบรมภายใน หรือส่งฝึกอบรมสัมมนาภายนอกแล้วแต่โอกาสที่เหมาะสมเป็นระยะๆ